**Italian TT-ajot 1973** ajettiin Autodromo Nazionale Monzan moottoriradalla 20. toukokuuta kauden 1973 neljäntenä kisaviikonloppuna. Kilpailu muistetaan ennen kaikkea Jarno Saarisen ja Renzo Pasolinin kuolemaan johtaneesta onnettomuudesta.

Onnettomuus
-----------

Kahden kilpailijan kuolemaan johtanut onnettomuus sattui 250-kuutioisten kilpailun ensimmäisellä kierroksella vaarallisessa Curvonen kaarteessa. Onnettomuuspaikan kohdalla ei ollut televisiokameroita, joten tapahtumien kulkua ei tiedetä varmasti, ja siitä on erilaisia käsityksiä.

Tullessaan Curvonen kaarteeseen kaksi kilometriä lähdön jälkeen toisena ollut italialainen Renzo Pasolini kaatui, mistä seurasi ketjureaktio. Yhden selityksen mukaan Pasolinin kaatumisen olisi aiheuttanut Walter Villan pyörästä edellisessä lähdössä radalle valunut öljy. Näin arveli myös Villa heti onnettomuuden jälkeen itse, mutta vähän myöhemmin hän kiisti asian. Italialaisten lehtien mukaan Villan pyörästä mitattiin kilpailun jälkeen öljyn määrä, ja se todettiin vajaaksi. Toinen ajaja, englantilainen Chas Mortimer, sanoo nähneensä Pasolinin moottorista nousseen savua, minkä vuoksi Mortimer uskoo Pasolinin kaatuneen moottorinsa leikattua kiinni. Yamahan mekaanikko Ferry Brouwer avasi onnettomuuspyörien moottorit ja väitti Pasolinin koneen leikanneen kiinni, sillä sen vesijäähdytteiseen moottoriin oli asennettu ilmajäähdyttimen mäntä. Yamahan tallipäällikön Rod Gouldin mukaan Pasolinin mäntä oli kyllä ollut toisesta pyörästä, mutta moottorit eivät olleet leikanneet kiinni. Kolmannen teorian mukaan Pasolini kaatui ajovirheen vuoksi.

Menetettyään tasapainonsa Pasolini lensi päin radan ulkopuolisia teräskaiteita ja kuoli törmäyksessä. Pasolinin pyörä sinkoutui päin Jarno Saarista, joka sai osuman päähänsä ja lääkäreiden mukaan kuoli heti. Hän jäi radalle makaamaan, ja moni kuljettaja ajoi hänen ylitseen ehtimättä väistää.

Kun lisäksi neljäkymmentä päivää Saarisen ja Pasolinin onnettomuuden jälkeen samassa mutkassa kuoli juniorikilpailussa kolme kilpailijaa, Monzassa lopetettiin moottoripyöräkilpailut kahdeksaksi vuodeksi.

Tulokset
--------

### 350cc

|  | Kuljettaja | Pyörä | Pisteet |
| --- | --- | --- | --- |
| 1. | Italia Giacomo Agostini | MV Agusta | 15 |
| 2. | Suomi Teuvo Länsivuori | Yamaha | 12 |
| 3. | Ruotsi Kent Andersson | Yamaha | 10 |
| 4. | Australia John Dodds | Yamaha | 8 |
| 5. | Italia Walter Villa | Kawasaki | 6 |
| 6. | Sveitsi Werner Pfifter | Yamaha | 5 |
| 7. | Saksa Dieter Braun | Yamaha | 4 |
| 8. | Italia Mario Lega | Yamaha | 3 |
| 9. | Yhdistynyt kuningaskunta Mick Grant | Yamaha | 2 |
| 10. | Sveitsi Gyula Marsovszky | Yamaha | 1 |

### 125cc

|  | Kuljettaja | Pyörä | Aika | Pisteet |
| --- | --- | --- | --- | --- |
| 1. | Ruotsi Kent Andersson | Yamaha | 32.11,3 | 15 |
| 2. | Alankomaat Jos Schurgers | Bridgestone | 32.31,1 | 12 |
| 3. | Italia Eugenio Lazzarini | Piovaticci | 33.06,4 | 10 |
| 4. | Saksa Horst Seel | Maico | 33.20,6 | 8 |
| 5. | Italia Pierpaolo Bianchi | Yamaha | 33.31,1 | 6 |
| 6. | Itävalta Harald Bartol | Suzuki | 33.36,0 | 5 |
| 7. | Saksa Gert Bender | Maico | 33.54,4 | 4 |
| 8. | Italia Luigi Rinaudo | Yamaha | 33.56,1 | 3 |
| 9. | Italia Gianni Ribuffo | LGM |  | 2 |
| 10. | Itävalta Rudolf Weiß | Maico |  | 1 |

### 50cc

|  | Kuljettaja | Pyörä | Pisteet |
| --- | --- | --- | --- |
| 1. | Alankomaat Jan de Vries | Kreidler | 15 |
| 2. | Sveitsi Bruno Kneubühler | Kreidler | 12 |
| 3. | Saksa Gerhard Thurow | Kreidler | 10 |
| 4. | Alankomaat Theo Timmer | Jamathi | 8 |
| 5. | Alankomaat Jan Huberts | Kreidler | 6 |
| 6. | Sveitsi Ulrich Graf | Kreidler | 5 |
| 7. | Espanja J. Alguersari | Derbi | 4 |
| 8. | Saksa Herbert Rittberger | Kreidler | 3 |
| 9. | Italia Claudio Lusuardi | Villa | 2 |
| 10. | Sveitsi Stefan Dörflinger | Kreidler | 1 |

Pistetilanteet kilpailun jälkeen
--------------------------------

### 350cc

|  | Kuljettaja (pyörä) | Pisteet |
| --- | --- | --- |
| 1. | Suomi Teuvo Länsivuori | 47 |
| 2. | Italia Giacomo Agostini | 30 |
| 3. | Italia Walter Villa | 23 |
| 4. | Ruotsi Kent Andersson | 20 |
| 5. | Yhdistynyt kuningaskunta Billie Nelson (Yamaha) | 16 |
| 6. | Unkari Janos Drapal (Yamaha) | 15 |
| 7. | Suomi Pentti Korhonen (Yamaha) | 14 |
| 8. | Saksa Dieter Braun | 13 |
| 9. | Yhdistynyt kuningaskunta Phil Read (MV Agusta) | 12 |
|  | Espanja Victor Palomo (Yamaha) | 12 |
| 11. | Sveitsi Gyula Marsovszky | 10 |
| 12. | Sveitsi Werner Pfifter (Yamaha) | 8 |
|  | Australia John Dodds | 8 |
| 14. | Ruotsi Bo Granath (Yamaha) | 6 |
| 15. | Saksa Horst Kassner (Yamaha) | 5 |
| 16. | Sveitsi Bruno Knebühler (Yamaha) | 4 |
| 17. | Unkari Janos Reisz (Yamaha) | 3 |
|  | Italia Mario Lega | 3 |
| 19. | Yhdistynyt kuningaskunta Mick Grant | 2 |
|  | Ruotsi Ivan Carlsson (Yamaha) | 2 |
|  | Alankomaat Marcel Ankone (Yamaha) | 2 |
|  | Franz Weidacher (Yamaha) | 2 |
| 23. | H. Konschock (Yamaha) | 1 |
|  | Brasilia Adu-Celso Santos (Yamaha) | 1 |

Lähteet
-------

1. 1 2 3  Teronen, Arto: *Ikuisesti nuori: Jarno Saarista etsimässä*, s. 247–255. Helsinki: Suomen Urheilumuseo, 2012. ISBN 978-952-6644-00-4.